b'\n_START_ARTICLE_\nEuroCity\n_START_PARAGRAPH_\nEuroCity (kratica EC) je razred potni\xc5\xa1kih vlakov v evropskem omre\xc5\xbeju ekspresnih \xc5\xbeelezni\xc5\xa1kih povezav. Za razliko od ni\xc5\xbejega razreda InterCity gre za mednarodno storitev, ki mora izpolnjevati 20 kriterijev glede udobja, hitrosti, \xc4\x8disto\xc4\x8de in ponudbe hrane. Vsak vlak je v skupnem upravljanju dveh ali ve\xc4\x8d \xc5\xbeelezni\xc5\xa1kih operaterjev iz Evropske unije ali \xc5\xa0vice._NEWLINE_Razred je bil osnovan kot konkurenca letalskemu prevozu, zaradi nadstandarda morajo potniki pla\xc4\x8dati EC dodatek, na nekaterih relacijah je obvezna tudi predhodna rezervacija sede\xc5\xbea.'